
DISPUTATIO MEDICA 
INAUGURALIS 


DE 


PERIPNEUMONIA NOTHA. 


PRAFANDA QUADAM. 


81. UM omnes, qui ſeſe ſtudent legiti- 


me ſolenniterque conſequi ſummos 


medicinæ honores, de re medica aliquid ſeri- 
bere deceat, quod in apertum proferant, et 
eruditorum examini ſubjiciant; nulla res 
dignior nobis videtur, de qua diſputemus, 

2 DISPUTATIO MEDICA 


quàm morbus periculi plenus, cui, apud me- 


dicos, nomini Peripneumonia Notha eſt, 


IT. Ad hunc morbum parum, pro magni- 
tudine, et periculo quod habet, animos olim 
advertiſſe videntur medici. Omnium pri- 
mus, quantum novimus, SYDENHAMUS eum 
luculenter deſcripſit; neque nati poſt hunc 
medici iis, quæ de eo ſeriptis tradidit, multa 


adjecerunt. 


III. Peripneumonia Notha, ineunte hieme, 
plerumque 1ncipit ; ſed haud rard etiam no- 
vo vere, ubi viciſſitudines caloris et frigoris 
hominum corpora in morbos maxime trahunt. 
Quocunque tempore invadat, nunquam vul- 
go graſſatur; verùm frequentior tamen eſt 
1is temporibus, quibus peſtiferè vulgatur Ca- 


tarrhus, 


IV. Oppor- 

IV. Opportuniſſimi huic morbo ſunt ſeni- 
ores pituitoſi; imprimis ii, qui Baccho dedi- 
ti ſunt, et qui frequentibus pridem doloribus 


laterum et diſtillationibus laborarunt. 


DEFINITIO. 


V. HvuJjus morbi definitionem, quam præ- 
termiſit CULLENUs, ea qua par eſt d iffiden- 


tia, hie ſubjungimus: 


Peripneumonia Notha pulſu molli, parùm 
citato, ut plurimùm exili ; dolore thora- 
cis obtuſo, gravante; tuſſi vix non perpetua, 
cum expectoratione difficillima, dyſpnœa, et 
ſumma anxietate ; tandem, livore faciet et 
extremorum, cum ſignis apoplexiæ /uffo- 


cat. 


SIGNA. 

4 . DISPUTATIO MEDICA 


SIGNA. 


VI. Peripneumoma Notha haud raro inopi- 
nanti ſeni leniter adeo et ſenſim obrepit, ut, 
quantus hoſtis inſidioſè invaſerit et in occul- 
to lateat, prorſus neſciat ; neque prius ſuſpi- 
cetur, quid fibi fit rei, quam in periculo, imò 


labrico verſetur. 


VII. Prima figna, de quibus conqueritur 
infelix æger, ſunt languor et laſſitudo; qui- 
bus, poſt pauld, ſuperveniunt tuſſicula, ſpi- 
randi difficultas, ſputum copioſum ſed facile. 
His plerumque accedunt vertigo, gravedo, 
veternus, caloris deinceps et frigoris ſenſus. 
Interea, leniſſima tantummodo febricula eſt, 
et adeo obſcura, ut morbus catarrhum per- 


multum ſimulet. 


- VIII. Haud 

VIII. Haud longo poſt tempore, æger dif- 
ficiliùs ſpirat ; graviùs langueſcit laſſeſcitque; 
et in pectore ægrimoniam habet. Ei autem 
nullus etiamnum dolor eſt; vel, ſi ſit, obtu- 
ſus adeo, ut de eo vixdum conqueratur. Ar- 
teriarum pulſus etiamnum mollis eſt, nec- 
dum multo, quam ſolet, frequentior; ſed 
aliquanto imbecillior. Lingua ſubalbida eſt, 
et humida: ſitis nulla, vel modica: cutis 


temperate calida. 


IX. Progrediente morbo, omnia paulatim 
ingraveſcunt. Tuſſis frequentior evadit at- 
que gravior, et nonnunquam vomitum mo- 
vet: vertigo capitiſque dolor tuſſi multùm in- 
.graveſcunt : ſputum parcius fit; dum in bron- 
chia plus, ut videtur, liquoris effunditur : au- 
getur anxietas: ſpiritus multo difficilior eva- 


dit, et tandem ſtrepens: vultus liveſcit. 


X. Morbo 

6 DISPUTATIO MEDICA 


X. Morbo increſcente, facies magis et un- 
gues livent : frigeſcunt extrema : arteriz 
crebrius moventur et inæqualiùs: veternus 


increſcit in ſoporem. 


XI. Neque hic conſiſtit morbus. Sopore 
manente et increſcente, ſenſus hebetatos pa- 
rum movent res extrinſecùs objectæ: æger 
languet; ab omni motu abhorret: extremum 
ubique corpus frigido ſudore perfunditur: 


anima ægerrimè reciprocatur : tandemque 


æger extuſſiendi impotens, et liquore effuſo 


pulmones opplente exanimatus, ſubitò extin- 


guitur. 


XII. Licet hoc ferè (vi.— XI.) ordine 
procedant ſigna hujus morbi, quoties malum 
eventum habiturus ſit; tamen interdum non 
ſolum gradu, ſed ordine etiam, multùm va- 


riari, nobis confitendum eſt. 


XIII. Teſte 


DE PERIPNEUMONIA NOTHA. 7 


XIII. Teſte SypeEnNHamo, æger infelix, 
cut cum hoc morbo collucari contigit, gra- 
vioribus interdum malis, quam que enar- 
ravimus, affligitur ; frequentiſſimo, nimi- 
rum, vomitu, atque atrociſſimo capitis, ſimul- 
que haud modico pectoris, dolore. Sed, hi- 
ſtoriis a SYDENHAMO traditis, et 11s, quas li- 
teris itidem prodiderunt recentiores auctores, 
BokRkHAvlus, ſcilicet, MuRGacnus, HuxHa- 
Mus, CULLENUs, et prelegit RUTHERFORDI- 
us, præclari jure omnes, dedita opera per- 
lectis, et inter ſe comparatis; inclinat ani- 
mus, ut credam, nothas peripneumonias, quas 
videndi oblata SypENHAMoO eſt occaſio, vel 
ſuapte natura graviores fuiſſe multo, quam 
nunc ſunt, vel cum aliis morbis, qui earum 


vim intenderunt, conſociatas, 

[ 


CADAVERA INSPECTA. 


XIV. Parkracro poſt mortem thorace, 
pleura pulmonum ei coſtarum perſæpe ac- 
creſcit. Talis autem accretio, quæ minime 
conſtans eſt, prægreſsa potius, quam recente 
inflammatione, videtur efſecta. Pulmones, 
admiſſo in thoracem atre, non, ut ſolent, 
prorſus collabuntur. Bronchia, inciſione tac- 
ta, muco tenace, albido, et ſpumoſo opplen- 


tur. Pulmones aliquantum flaccidi ſunt ; 


et eorum cellule muci aliquid, cum effuſo 


ſero commixtum, continent. Solito adeo 
graviores ſunt, ut in aquam 1njecti, partim 
fundum petant. Surculi vaſorum, quibus per 
eos ſanguis fluit, ſunt ſolito ampliores, et ſub- 
nigro, qualem venz ſolent continere, ſangui- 


ne oppleti. Cordis ventriculi, potiſſimùm 


dexter, concolore ſanguine diſtenduntur; 


qui 

qui aëre intromiſſo vix, vel ne vix quidem, 


concreſcit. 


DIAGNOSIS. 


XV. Peripneumoniam notham aliis morbis 
quibus cum ea intercedit ſimilitudo, accurate 
dignoſcere, ſummi profectò momenti eft. Si 
enim in morbi naturi erratur, etiam errabi- 
tur in curatione; et, ob errationem alterius, 
culpamve potiùs, periculo verſabitur, imò 


ſepe vita ſubito plectetur, miſerandus æger. 


XVI. Peripneumonia vera et notha—tot 
inter ſe communia habent, ut genere conveni— 
re, et gradu differre, plerumque exiſtimatæ 
ſint. Utraſque caufis remotis plane iiſdem 
effici, profectò confitendum eſt. Signis vero 


multùm differunt ; et diverſa omnino, ut pe- 


riculo compertum eſt, curantur ratione. 

XVII.— I. Vera juvenes ætateve medios, 


potiſſimùm ſanos et robuſtos, ex improviſo et 
| acriter invadit. Aliqua thoracis pars, imprimis 
| cum pulmones adductum extrinſecus ſpiritum 
| intrinſecùs reddunt, graviter dolet. Percuf- 
3 | ſus arteriarum durus eft et validus. Febris, 


demum, ardens et acuta eſt. 


2. Notha, contra, ætate proveCclis, potiſſi- 
mum pituitoſis, leniter ſenſimque obrepit. 
Corpus vix, plerumque ne vix quidem, inca— 
l leſcit. Arteriæ imbecilliter, exiliter, et inæ-— 
qualiter micant. Æger leniſſimè febrit : æ- 
1 greſcit potiùs, quam dolet : et, primulo mor- 
bo, languore, vertigine, veterno, et ſpirandi 


diſhcultate, afficitur. 


XVIII. Catarrhus — quoque, ut ſupra 


(v11.) diximus, aliquid ſibi cum peripneumonta 

notha commune habet; et certiores nos facit 
CULLENUS, catarrhum peſtiferum, hoc morbo 


{imulato, 

ſimulato, ſæpenumero ſenes, de improviſo, 


extinguere. Nihilo vero minus diverſi, inter 


ſe, hi morbi videntur. 


XIX. Catarrho potiſſimùm afficitur mu— 
coſa narium, faucium, et aſperæ arteriæ mem- 
brana. Febris evidentior et acutior eſt. Dif- 
ficultas ſpirandi, veternus, anxietas, et ægri- 
tudo vel prorſus nulla ſunt; vel ſaltem multo 
leviora, quam, dum adeſt notha peripneumo- 
nia, ſolent eſſe. His itaque cognitis, memo- 
riaque retentis, hos morbos ſatis internoſcere, 


minime arduum erit. 


XX. Pleurodyne, — porrò, quædam, cum 
notha peripneumonia, eſſe communia dicuntur. 
Cognitis vero præcipuis illius ſignis, utra 
duarum adſit, animo incerti eſſe vix poſſu- 


Mus. 


XXI. Pleus 

12 DISPUTATIO MEDICA 


XXI. Pleurodyne urgente, dolor, ex con- 
tractione muſculorum inter coſtas dum inſpi- 
ramus, acutus eſt. Interdum pars externa 
leviter rubet, et, digitis admotis, dolet. Sed 
tuſſis nulla, vel leniſſima eſt; nullus coarctati 
thoracis ſenſus; anxietas, denique, circa 


præcordia, nulla. 


XXII. Angine pettoris,—cum natha peri- 
pneumonia, intercedit nulla fere fimilitudo. 
Dolor enim acer de tranſverſo thoracis, mo- 
tione inſtanter concitatus, et quiete cedens, 


hac illam ſatis diſtinguit. 
XXIII. Hepatitis — nunquam, nifi turpi 


ignorantia, aut incuria vituperanda, pro notha 


periÞneumonia, ab aliquo haberi poteſt. 


PR O. 

PROGNOSTS. 


XXIV. Quum hic morbus ſemper pericu- 
loſus ſit, et ſæpe fatalis; oportet medicum 
cavere, ne de ejus eventu quid inconſulte et 


temerè prædicat. 


XXV. x. Si æger fit ſenio confectus; ſi 
diu diſtillationibus opportunus fuerit; et ſi 
morbis quibuſlibet fuerit multùm jam debili- 


tatus; tum mors pertimeſcenda erit. 


2. In lubrico verſatur is quoque, quem 
huic morbo pronum reddiderint intemperan- 
tia, incontinentia, et ebrioſitas. Morboſum 
enim ſenem his vitiis turpiter infirmatum, 
imò et corruptum, morbo quovis pulmonum 


eripi, et ad ſanitatem perduci poſſe, vix ex- 
pectandum 

pectandum eſt, vix optandum. Siquando 
igitur talis homo difficillime ſpiret ; de gra- 
vi, circa precordia, anxietate conqueratur ; 
et nihil fere omnino extuſſiat; ei, in propin- 
quo, eſt mors. 
8 

3. Deplorandus plerumque eſt æger, cujus 
arteriæ celerrime, imbecilliter, et inæqualiter 
moventur; qui voce gravi loquitur, adeoque 
ſubmiſſa, ut, quid dicat, exaudire nequea- 
mus; cui facies liveſcit, atque ſumma cutis 


et extrema membra frigeſcunt. 


XXVI. x. Quod fi æger, nondum multum 
debilitatus, mucoſi quid facile et expedite 
exſcreet et extuſſiat; fi nec inſignis d yſpnœa, 
nec anxietas, adhuc urgeat, necdum inepta 
curatio graviorem morbum reddiderit ; tum 


minus, profectò, mali timendum eſt. 


2. Sed 

2, Sed ne etiam hec (xxvI. 1.) ſigna 
medicum, adſtantesve amicos, ad ſpem teme- 
re erigant. Interdum enim, animo, pre 
ſimulata morbi lenitate, ſpe elato, mors, 
quaſi ex inſidiis, exilit; et inopinantem 


ve ! zgrum dictis fere citius interimit. 


3. Cum ita (xxvI. 2.) fit, nihil, quatenus 
ſcimus, eſt, quod certà leti eventùs ſpe ani- 
mum queat 1mplere, niſi remiſſio morbi poſt 


apta medicamenta adhibita. 


0 


CAUS A 


XXVII. Prediſponentes. — Quecunque 
debilitate vaſa ſecernentia aſperæ arteriæ et 
bronchiorum afficiunt, ea proclives ad hunc 


morbum homines reddere videntur. Qua- 


propter, 

propter, hoc potiſſimum implicantur ætate 
jam graves; præ cæteris autem, pituitoſi, et 
ii, qui diſtillationibus diu fuerunt obnoxii, 
aut perpotationi dediti. In hujuſmodi enim 
homines, quam in contrarios, cauſæ, qualeſ- 
cunque ſint, excitantes multo magis pol- 


lent. 


XXVIII. Excitantes.— Morbum, de quo 
diſputatur, iis potiſſimum anni tempeſtatibus 
accidere, ubi, brevibus temporibus intere e- 
dentibus, calor et frigus vices alternant, ſu- 
pra (III.) memoravimus. An, frigore non 
ad moto, unquam, necne, accidat; et, utrum 
alia, necne, eœli mutatione, præter eam tem- 
periei, queat effici; nihil certo cognitum 


affirmare poſſumus. 


XXIX. Hoc tantum certò ſcimus, frigus, 
imprimis ſi ſimul auxilietur humor, pluri- 
mum, ad notham peripneumoniam concitan- 


dum, 

dum, pollere. Quo modo tantum poſit, 


nullum vero conſentaneum novimus ; pre- 
terquam quod, exhalatione cutis minuta aut 
ſuppreſſà, committat, ut in pulmones derive- 
tur plus ſolito ſanguinis, ideoque ex his plus 
ſolito humoris excernatur. Vero hoc con— 
gruere, eo conſtat; quod, ut inter omnes 
convenit, talis cutis et pulmonum excretio- 
nis ratio eſt, ut, quantum una minuitur, tan- 


tum augeatur altera, 


RATIO SIGNORUM. 


XXX. Cumulatus ſanguis,— qui in pulmo- 
num vaſis, poſt mortem, conſpicitur, et qui, 


dum vivitur, hæc uſque eò diſtendit, ut vel, 


ruptis exiguis ſurculis, in bronchia effunda— 


tur, vel, reſeratis arteriis exhalantibus, in ea- 


dem eMuat, laxitati fecernentium bronchiorum 


C vaſorum 

vaſorum, quz omnium fere ſenum, qui pitui- 


ta abundant, aliquatenus communis eſt, at- 


tribui debet. 


XXXI. Muci efufio.— Haud multò poſt 
acceſſionem hujus morbi, muci aliquid in 
bronchia et cellulas effunditur; partim, ob 
laxitatem arteriarum exhalantium; partim, 
ob ſanguinem, in mucoſam bronchiorum et 
aſperæ arteriæ membranam, ſuppreſſo cutis 


halitu copioſiùs ſolito derivatum. 


XXXII. Faciei et unguium livor, et ſubni- 
ger ſanguints ipſius color, —muco in bronchia 
(xxx1.) effuſo efficitur. His enim cellulis 
muco, aliqua ex parte, impletis, aër extrin- 
ſecùs in pulmones ſolito parcins adducitur ; 


neque, pre eodem muco intercedente, ad- 


ductus quidem aër vaſis ſanguinem vehenti— 


bus ipſis, ut naturaliter ſolet, admovetur. 


Atre ſic deficiente, et, quod minùs ipla hec 


vala 

vaſa contingat, impedito, ſanguis ex aëre ne- 
que, ut debet, pabulum, quo alatur ſaera vi- 
te flamma, adipiſcitur, neque ex ſubnigro 
in rubicundum mutatur colorem. Hinc ſub- 
niger ſanguinis color ; hinc faciei, hinc un- 


guium livor. 


XXXIII. Anxietatem, — ſanguine non, 
dum per pulmones tranſit, ritè ſalutariterque 
mutato effici, eò ſatis conſtat ; quod, expira- 
tione pauliſper dilata, mira hujuſmodi in- 
quietudine 1llico fic afficimur, ut animam fe- 
ſtinatò reciprocemus. Quanta cura, ſolertia 
quanta, utilitati noſtræ et commodo providet 
et proſpicit alma Natura! Ut enim fame et 
ſiti allicimur ad cibum et potum, quibus nu- 
triantur noſtra corpora, ne paulatim pereant ; 
fic anxietate impellimur animam reciprocare, 
ne incuria noſtra, turpive voluntate, ipſa vi- 


ta ſubitò extinguatur. 


XXXIV. 

XXXIV. Ponderis in pectore ſenſum ef- 
ficere videtur liquor, in thoracem, ſub finem 
morbi, effuſus, et pulmonum dilatation rent- 
tens. Hanc ob effuſionem, æger, haud ſects 
ac hydrothorace affectus, ſe meliùs habet erec- 
tus, quam recumbens. Erecto etenim corpo- 
re, ideoque contento liquore imum thoracem 
petente, minus aliquanto comprimuntur pul- 
mones ; et ſic motu per hos expeditiore flu- 
ens ſanguis, acre extrinſecùs adducto ſalu- 


briùs novatur. 


XXXV. Spirandi difficultas,— qua mor- 
bus, ad quem diſputamus, ſemper inſignitur, 
partim de muco in bronchia (XXX1.) excreto, 
partim de liquore in thoracem (xxx1v.) ef- 
fuſo pendere videtur. Quo enim plus muci 
in bronchia excernitur, et quo plus in thora- 
cem effunditur liquoris; eo minus aEris in— 
tromittunt pulmones, ideoque eo minds in 
his novatur ſanguis: et, qua ratione ſanguis 


juſto 

juſto minus novatur, ut eadem folito feſtina- 
tins animam aut reciprocet æger, aut brevi 


extinguatur, prorſùs neceſſe eſt. 


XXXVI. Cutis et extremorum frigus,— 
quod, ſinem verſus morbi, ſupervenit, et ma- 
li plerumque ominis eſt, 1{dem plane cauſis, 
quibus ſpirandi (xxxv.) difficultas, efficitur. 
Aere enim, has ob cauſas, in pulmonibus 

parùm abundante, ſanguis non modo non 
intrinſecùs ſatis repudiat carbonium et hydro- 
genium, quorum nimietate inquinatur, ſed ne 
quidem ad ſe extrinſecùs ſatis allicit calori- 
cum, ſeu pabulum, quocunque appelletur no- 
mine, ex quo tantum caloris, quantum ſuffi- 
ciat ad ſenfiferam corporis temperiem ſuſti- 


nendum, evolvatur. 


XXXVII. Languor, laſſitudo, veternus et 
gravedo,— de quibus ſemper conqueruntur 
hoc morbo affecti, enaſcuntur ex hebetato 


cerebri 

cerebri nervorumque ſenſu ; qui ipſe pendet 
de inſolita cordis arteriarumque debilitate, 


quam ſanguis, per pulmones tranſeundo non 


ſatis mutatus, efficit. 


P 


XXXVIII. Cæteris hujus diſputationis 
partibus ordinate, pro noſtra facultate, ab- 
ſolutis, nunc oportet, de utiliſſima, curatione 


nimirum, quàm pauciſſimis dicamus. 


CURATIO. 


XXXIX. I. CoLLATIS 11s, de quibus, pro- 
grediente peripneumonid notha, æger conque- 
ritur, cum iis, quz, poſt mortem, patefacien- 
ti thoracem anatomico ſe, in conſpectum, of- 
ferunt, magna illi ſimilitudo eſſe cum aſphy- 
xia ſubmerſorum videtur. Pleraque enim 
illius ſigna, ex eadem, qua hujus, cauſa enaſ- 


cuntur, 

cuntur, licet, præ comparata ejuſdem exi- 


guitate, diutius protrahantur. 


2. Cognitis 11s, quæ de ſignis et cauſis pe- 
ripneumoniæ nothæ ſupra (vi.— XIII. et xxvII. 
XXIX.) diximus, gravi hoc morbo ægri vi- 
dentur effuſo, præter ſolitum, liquore bron- 
chia opplente mori; qui, ſpiritum interclu- 
dendo, et fic, quò minus in pulmonibus ſan- 
guis accepto aëre rite novetur, obſtando, eos 


ſuffocat. 


XL. Medicum igitur, cui curæ fit aliquis 


hoc morbo implicitus, oportet, 


Primo, opportune efficere, ut e bronchitis 


æger effuſum liquorem expectoret; et, 


Secundo, eam pulmonum arteriarum laxi- 
tatem ſanare, quæ committit, ut effundatur 


hic liquor. 


CON SI 

CON SILIUM PRIMUM, 


XLI. Expectorantia.—Hoc conſilio, ad me- 
dicamenta, ex iis quæ expectorare faciunt, 
primo quoque tempore, confugiendum eſt, 
Hujus autem generis anteferenda ſunt ea, 
quæ ſtimulant; cum præſertim, ea, quæ fau- 
ces tantummodo illinunt, parùm, hunc in fi- 
nem, valeant. Profectò, ex innumeris fere 
medicamentis hujus generis, tria omnino ſunt, 
quæ inſigni expectorare faciendi v1 pollent, 
gummis nimirum ammoniaca, ſquilla, et am- 


Maonia. 


XLII. Quo modo agant hæc (xLI.) medi- 
camenta, exponere difficile eſt. Olim opt- 


nati ſunt medici, ſanguinem attenuare, et di- 


lutiorem reddere, Hæc vero opinio, utpote 


conjecturalis, 

conjecturalis, nunc ferè exolevit. Modo qui- 
dem, quo vaſa ſecernentia afficiunt, ipſa ſe- 
creta quadantenus fortaſſe mutent; potiſſi- 
mum autem, ut nobis videtur, proficiunt ſpu- 


tum ex pectore movendo. 


XLIII. Gummis ammoniaca ſub variis for- 
mis, inſigniter ad ſputum ex pectore moven- 
dum pollere, diu exiſtimata eſt. PrINGE- 
LIus, diutina experientia, et conſtante rerum 
obſervatione nulli fere medicorum ſecundus, 
eam multis laudibus proſecutus eſt; et pro- 
fectò vis, qua pollet, corpus calefaciendi, 
peculiariter ferme, contra notham peripneu- 
moniam, efficax videtur. Spiritu ſulino aro- 
matico ſoluta, ventriculo haudquaquam aliena 


eſt. 


XLIV. Complura ex /quillis præparata, 
ſæpe non minùs proſunt, quam gummis am- 


moniaca. Pilulæ ſcillitice, quippe quibus 
D hujus 

hujus gummis aliquid infit, conjunctas utri- 
uſque virtutes aliquatenus habere putatæ 
ſunt. Liquida quoque ex ſquillis, que, pro- 
fectò, nonnulli medici pilulis anteponunt, 


multum proficiunt. 


XLV. Ammonia vero aliis omnibus hujus 
(xL1.) generis medicamentis palmam preari- 


puit. Magna enim vis, qua totum brevi cor- 


pus permanat et ſtimulat, licèt minime ad 


eas inflammationes reprimendas accommoda- 
ta ſit, quibus totius corporis arteriz ſolito 
enixiùs moventur, tamen, contra peripneumo- 
niam notham, efficaciſſima eſt ; propterea quod 
amiſſum glandulis mucoſis vigorem reſtituit, 
et fic earum ſecretionem, cujus nimietate, 
complura ejus ſigna, aliqua ex parte, effi- 


ciuntur, inſigniter minuit. 


XLVI. Simul atque uno ex his medica— 
mentis, aliove, aliquantum remiſerit morbus, 
his 

his aliquid zinfure opii adjicere, utiliſſimum 
erit; et profectò, ſiquando, a primo uſque 
morbo, frequens tuſſis ægrum quaſſet, opii 
pauxillum ſubinde, ab initio uſque ad finem, 
utiliſſimè aſſumatur. Hoc etenim adhibito, 
non folum ſedatur tuſſis; ſed quaſſatus et 
defeſſus æger, intercapedine moleſtize fruitus, 
faciliùs poſtea et copioſins mucum expecto- 


rat. 


XLVII. Vomitoria—quoque multum, con- 
tra morbum, de quo diſſeritur, poſſe, conve- 
nit omnes inter auctores, qui de hoc aliquid 
literis tradiderunt. Hujus generis vinum 
ipecacuanæ, vel ſquillæ cæteris ante ferendæ 
ſunt. Hæc, primulo morbo, afſuinpta, per- 
multum ægro proficiunt, non ſolùm ex pec- 
tore ſputum movendo, ſed etiam ſanguinem 
ſic evocando ad extremum corpus, ut cutis 


exhalatio redintegretur. 


XLVIII. 

XLVIII. Exulceratoria, — porrò, quippe 


cum efficiant, ut ger ſputum copioſiùs et 


faciliùs edat, nunquam omittenda ſunt ab 


iis, qui hoc morbo conflictantur. Nonnulli 
præcipiunt, ut extremis ſuperimponantur : 
verum, ut nunc experientia conſtat, multo 
plus, contra morbum, valent ſuperimpoſita 
ſterno. Hæc ceteris omnibus medicamen- 
tis eo antecellunt, quod, abſque detrimento, 
quolibet morbi tempore, et quoties res poſtu- 


lent, admoveantur. 


ALIX. Azres, necnon, faditi, qui nu- 
perrimè medicorum animos tantopere occu— 
parunt, et etiamnum meritò occupant, for- 
taſie optandum hujus morbi remedium olim 


ſuppeditabunt. Cognitis quidem 1is, que 


pneumatica chymia nuperrimè patefecit, ſan- 


guini vitalem aëris partem, quam gas oxyge- 
mum, ipſorum lingua, chymici nunc appellant, 
arte ſuppeditare, aliqua ex parte, poſſumus; 


committendo, 

committendo, nimirum, ut, aptæ machinæ 
ope, æger vitalem aëra merum, vel commu- 
nem ſaltem ipſo hoc redundantem, in pul- 
mones inhalet. Verùm, utrùm hoc profece- 
rit, necne, futuris periculis comperiendum 


erit. 


L. De ſunguinis miſſione, —ex induſtria, ni- 
hildum diximus. Quamvis enim auctores 
ferme omnes, ut eliciatur ſanguis, præcipiant: 
tamen, cum animadvertamus, quam ætate 
gravis plerumque æger fit, quam imbecillus 
cordis arteriarumque percuſſus, quam debile, 
totum per morbum, corpus; profectò non 
poſſumus, quin, laboranti ſanguinis detrac- 


tionem inſigniter nocere, prorſùs opinemur. 


LI. Niſi ita (L.) reipſa fit, quare medici, 
qui, ut ſanguinem mittant alii, tantopere ſua- 
dent, ipſi, quid ex nimio miſlo fit timendum 
detrimenti, tam fuſe premonent ? Ne animi 


deliquium 


ä ——— — — —— — 


30 DISPUTATIO MEDICA 


deliquium accidat, præcipit SYDENHAMUS, 
ut ex ægro recumbente ſanguis mittatur. 
Huxamus premonet, ſanguinem haudqua- 
quam iterum detrahendum eſſe, dum, conditio- 
ne ſanguinis, arteriarum pulſu, et viribus ægri 
bene exploratis et cognitis, comperiamus, ec- 
quid ex eo detracto commodi expectandum 
fit. Quinetiam, ut ab annalibus medicine 
accipimus, interdum accidit, ut peripneumo- 
nid nothà ægri, pauxillo ſanguinis amiſſo, ex- 


tremum halitum fere ſubitò efflarent. 


LII. Rur RHERToRDIus ſtudioſæ medicinæ ju- 
ventuti, ne ex ægris hoc morbo quid ſanguinis 
omnino mitterent, interdicere primus, quoad 
ſcimus, auſus eſt. Conſpicatus, quantum ſem- 
per noceret ſanguinis detractio, etiam cum a 
præclaris medicis præciperetur, conſtituit, ſi- 
mul ac medicinæ ſe immiſceret, eam, utpote 


periculoſam, prorſùs omittere. Proſperrimus 


curationis, quam ſuppoſuir, eventus, melius 
profectò 

profectò omnibus argumentis oftendit, quam 
rectè, ex perſpectà morbi et intellectà natu- 


ra, curationem judicaret. 


LUI. Abſoluta una bipartite curationis 
parte, t ntùm nobis reſtat, ut, alteram quam 
pauciſſimis perſecuti, rem noſtram ad exitum 


perducamus. 


CONSILIUM SECUNDUM. 


LIV. Hoc quoque conſilio, adhibenda ſunt 
medicamenta, quæ jam (xLI.—XLVIII.) me- 
moravimus; cum præſertim, efficaciora, qui- 
bus ſanetur ea ſecernentium vaſorum laxitas, 


unde accidat effuſio, nulla noverimus. 


LV. Erit autem, inſuper, neceſſarium, in 
auxilium, contra inſignem debilitatem, quæ, 


a primo morbo, uſque ad extremum, adeſt, 


aptum 

aptum regimen vocare ; necnon medicamen- 
ta, ex 1is que debilitato corpori firmitatem 


et robur reſtituunt. 


LVI. Galor.—Ab initio morbi uſque, #- 
ger debet ſe continere in cubiculo, cujus ca- 
lor eum non excedat, quem quinquageſimus 


quintus thermometri Fahrenhietiani gradus, 


aut, ad maximum, ſexageſimus ejuſdem quin- 


tus, indicat. Stragulis etiam levibus operiri 
debet totum corpus; præter pedes, quorum 


interea calor inſuper fovendus eſt calidis ad- 


motis, ut in eos ſanguis expedite fluat. 


LVII. Dieta—conſtare debet ex iis, quæ, 
dum nutriunt ſatis, ventriculo apta ſunt, et 
facile concoquuntur. Plurimi auctores, na- 
tura morbi male intellectà, perperam præci— 
piunt, ut dizta tenui vivatur ab 11s, qui hoc 
morbo conflictentur; ſed expericntia et ob- 


ſervatione meliora nunc monemur. 
LVIII. 

LVIII. Vinum, aliaque quæ grate ſtimu- 
lant, parciũs uberiùſve aſſumenda ſunt, pro 
debilitatis gradu, et pro præterita vivendi ra- 


tione. 


LIX. Alous,—fi adſtricta, ſolvenda eſt me- 
dicamentis laxantibus leniſſimis. Ea autem, 
quæ alvum acriter movent, vitanda ſunt; 
quippe cum, corpus debilitando, morbum in- 


ſigniter augeant. 


LX. Medica menta—ſimul roborantia, poſt 
profligatum morbum primarium, qua opus fit 
quantitate, aſſumenda ſunt. Ad hoc genus 
pertinent cinchona; amara ; aromatica; pre- 
parata e ferro ; acida foſſilia; aliaque, quod 


ad effectus, his conſimilia. 


LXI. Simul atque, poſt morbi deceſſio- 
nem, æger foris prodit, ſe a cauſis excitanti- 
bus, imprimis frigore, quam poteſt maxime 

munire debet. Hunc in finem, induſium la- 


neum ſibi proximum habere, et ſimul calida 


veſtimenta ſuperimpoſita, oportet. 


LXII. Exercitatio. Hoc morbo ægri, ſeſe 
exercere neque poſſunt, neque debent. Etiam, 
poſtquam deceſſerit morbus, nulla, niſi leviſ- 
ſima, convaleſcentibus convenit exercitatio. 
Ambulatiuncula quidem ipſa, qua profectò 
nulla lenior, facilior nulla et magis naturalis, 
quam cautiſſimè adhibenda eſt. In conva- 
leſcentibus enim e malis, in quibus pulmo- 
nes laborant, aut ſpiritus, quacunque de cau- 
ſa, impeditur, aut vires multùm labefactan- 
tur, per ambulationem, imo per ambulatiun- 
culam, plus brevi ſanguinis in pulmones im- 
pellitur, quàm hi tranſmittere queant: unde 
gravis citò ſubſequitur anhelatio, gravis palpi- 


tatio. 


LAI, 

LXIII. Geſtatio autem, potiſſimùm equi- 
tatio, ſub puro, ficco, et temperato jove, con- 
valeſcentibus ex hoc morbo plerumque con- 
veniet. In ea enim requiritur actio muſcu- 
lorum generalis quidem, ſed adeo levis, ut 
etiam valde infirmis, iiſque, qui plane ambu- 
lare non poſſunt, tolerabilis et grata, et valde 


ſalutaris fiat. 

munire debet. Hunc in finem, induſium la. 


neum ſibi proximum habere, et ſimul calida 

LXII. Exercitatio. Hoc morbo ægri, ſeſe 

poſtquam deceſſerit morbus, nulla, niſi leviſ- 
ſima, convaleſcentibus convenit exercitatio. 
Ambulatiuncula quidem ipſa, qua profectò 
nulla lenior, facilior nulla et magis naturalis, 
quam cautiſſimè adhibenda eſt. In conva- 
leſcentibus enim e malis, in quibus pulmo- 
nes laborant, aut ſpiritus, quacunque de cau- 


fa, impeditur, aut yires multùm labefactan- 


tur, per ambulationem, 1mo per ambulatiun- 
culam, plus brevi ſanguinis in pulmones im- 


pellitur, quàm hi tranſmittere queant: unde 
gravis citò ſubſequitur anhelatio, gravis palpi- 


tatio. 

LXIII. Geſtatio autem, potiſſimùm equi- 
tatio, ſub puro, ficco, et temperato jove, con- 
valeſcentibus ex hoc morbo plerumque con- 
veniet. In ea enim requiritur actio muſcu- 
lorum generalis quidem, ſed adeo levis, ut 
etiam valde infirmis, iiſque, qui plane ambu- 
lare non poſſunt, tolerabilis et grata, et valde 


ſalutaris fiat. 

